stanford-oval/wikipedia huggingface dataset:
Ciaran Clark
Kansainvälinen ura

Clark pelasi Englannin alle 19-vuotiaissa vuoden 2008 EM-karsinnoissa viisi ottelua ja teki niissä yhden maalin. Häneltä jäi lopputurnaus väliin loukkaantumisen vuoksi. Clark nousi Englannin alle 20-vuotiaiden joukkueeseen ja hänestä tuli kapteeni.
Aikuisissa Clark valitsi Irlannin maajoukkueen, jossa pystyy pelaamaan, koska hänen äitinsä on irlantilainen. Ensimmäisen A-maaottelunsa hän pelasi Walesia vastaan helmikuussa 2011. Ensimmäisen maaottelumaalinsa hän teki Puolaa vastaan helmikuussa 2013. Ensimmäisen arvokilpailujen karsintaottelunsa hän pelasi MM-karsinnassa Ruotsia vastaan maaliskuussa 2013. EM-kilpailuissa 2016 hän pelasi täyden ajan alkulohkon peleissä Ruotsia ja Belgiaa vastaan. Hän on pelannut kaikkiaan 36 A-maaottelua ja tehnyt kaksi maalia. Viimeksi hän on pelannut maaottelun maaliskuussa 2021.
Bykovo (Opotškan piiri)

| Bykovo Быково |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Opotškan piiri
Koordinaatit:  56°43′46″N, 29°11′40″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kudkan valuma-alue
Järvinumero:  01030000111102000025670
Mittaustietoja
Pituus:  2,7 km 
Leveys:  0,7 km 
Pinta-ala:  74,8 ha  
Tilavuus:  0,005 km³ 
Keskisyvyys:  7 m 
Suurin syvyys:  13 m 
Valuma-alue:  11,3 km² 
Saaria:  2 
 fiBykovo 
Bykovo (ven. Быково) on järvi Luoteis-Venäjällä Pihkovan alueen Opotškan piirissä.
Maantietoa

Järvi sijaitsee noin 30 kilometriä Opotškasta länteen päin. Se on 2,7 kilometriä pitkä, 0,7 kilometriä leveä ja sen pinta-ala on 75 hehtaaria. Järven muoto on pitkä ja kapea, mutta suurimman lahtensa pituudesta johtuen se on todellisuudessa ilmoitettua paljon kapeampi. Sen itäpuoli on noin 400 metriä leveä ja siellä sijaitsevat järven kaksi saarta lähellä toisiaan. Länsipäässä järven leveys pienenee ja sillä on siellä salmimainen kapeikko, joka on noin 30 metriä leveä. Järvi on 13 metriä syvä ja sen keskisyvyyskin on 7 metriä. Järven ympärillä on peltomaata, joka on pusikoitunut. Järven länsipää on asuttu ja siellä sijaitsee pieni Volkovon kylä (ven. Волково). Kylästä lähtevä tie ohittaa järven sen pohjoispuolelta kohti länttä.
Luontoarvoja

Järvessä on runsaasti eri kalalajeja: hauki, ahven, pasuri, salakka, pasuri, suutari, karppi, ruutana, made, säyne, mutakala, rantanuoliainen ja salakka. Järvessä elää myös rapu, sekä joitakin Rutilus-suvun kalalajeja.
Vesistösuhteita

Bykovo sijaitsee Kudkan valuma-alueella. Kudka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven laskuoja virtaa länteen päin. Se kulkee pikkujärvien Boldinon (ven. Болдино), Žabinon (ven. Жабино) ja Tiškovskojen (ven. Тишковское) läpi ja laskee sitten Izgožskojeen, josta Kudebin sivujoki Izgožka saa alkunsa. Izgožka yhtyy alempanan Kudkaan. Järven valuma-alueen koko on 11,3 neliökilometriä.
Huomautuksia

1 2 3 4 5  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Cupore

Cupore on Kulttuuripoliittisen tutkimuksen edistämissäätiön ylläpitämä tutkimuskeskus ja kulttuuri­politiikan tutkimuksen asiantuntija. Keskuksen  yhteistyökumppaneita ovat opetus- ja kulttuuriministeriö, Jyväskylän yliopisto, Taiteen edistämiskeskus, Suomen Kuntaliitto sekä taiteen ja kulttuurin julkiset ja yksityiset toimijat. Se on Association of the Compendium of Cultural Policies and Trends -yhdistyksen kannatusjäsen. Ylläpitävän säätiön  ovat perustaneet vuonna 2002 Jyväskylän yliopisto ja Suomen Kulttuurirahasto. Säätiön perustamisen aloitteentekijä oli opetus- ja kulttuuriministeriö.
Formula 1 -kausi 1952

Formula 1 -kausi 1952 oli historian kolmas Formula 1 -kausi. Kauden aikana ajettiin kahdeksan osakilpailua, joista neljän parhaimman pisteet laskettiin mukaan kuljettajan MM-loppupisteisiin. Pisteitä saivat kilpailujen viisi parasta (8, 6, 4, 3, 2 pistettä), ja nopeimman kierroksen ajanut kuljettaja sai yhden pisteen. Alberto Ascari voitti kaudella kuusi kilpailua ja hänen voittoprosenttinsa oli 75, joka on F1-historian suurin voittoprosentti yhdellä kaudella.
Tapahtumia

Kausi 1952 alkoi melko dramaattisesti kun hallitseva maailmanmestari Juan Manuel Fangio ajoi testeissä raa'asti ulos taittaen niskansa niin pahasti, ettei päässyt ajamaan koko kaudella yhtään osakilpailua. Kaiken lisäksi kun kustannuksien leikkaamisen takia siirryttiin poikkeuksellisesti ajamaan Formula 2 -autoihin, koko kausi oli kuin luotu Ferraria varten, mikä näkyi radalla. Alberto Ascari voitti Ferrarilla mestaruuden sekä kauden kahdeksasta kilpailusta kuusi ja aloitti näin huikean seitsemän peräkkäisen voiton putken, mitä kukaan ei ole tähänkään päivään mennessä onnistunut rikkomaan. Ferrari-talli otti viisi peräkkäistä kaksoisvoittoa kauden aikana.
Kilpailut

| Nro | Kilpailu | Päivämäärä | Rata | Voittaja | Talli | Renkaat | Raportti |
| --- | --- | --- | --- | --- | --- | --- | --- |
| 1 |  Sveitsin GP | 18. toukokuuta | Bremgarten |  Piero Taruffi |  Ferrari | P | Raportti |
| 2 |  Indianapolis 500 | 30. toukokuuta | Indianapolis |  Troy Ruttman |  Kuzma-Offenhauser | F | Raportti |
| 3 |  Belgian GP | 22. kesäkuuta | Spa-Francorchamps |  Alberto Ascari |  Ferrari | P | Raportti |
| 4 |  Ranskan GP | 6. heinäkuuta | Rouen-Les-Essarts |  Alberto Ascari |  Ferrari | P | Raportti |
| 5 |  Britannian GP | 19. heinäkuuta | Silverstone |  Alberto Ascari |  Ferrari | P | Raportti |
| 6 |  Saksan GP | 3. elokuuta | Nürburgring |  Alberto Ascari |  Ferrari | P | Raportti |
| 7 |  Hollannin GP | 17. elokuuta | Zandvoort |  Alberto Ascari |  Ferrari | P | Raportti |
| 8 |  Italian GP | 7. syyskuuta | Monza |  Alberto Ascari |  Ferrari | P | Raportti |
Frenzy (Transformers)

| Frenzy |
| --- | --- |
 Frenzy vuoden The Transformersissa.
Ensiesiintyminen:  The Transformers (1984)
Henkilötiedot
Koko nimi:  Frenzy
Ryhmäsidokset:  Decepticonit
Sukupuoli:  Mies
Muuntautumismuodot:  C-kasetti CD-soitin
Näyttelijä(t):  Frank Welker (1984-1986) Reno Wilson (2007) Keith Silverstein (2010)
Frenzy on kuvitteellinen robotti Transformers-universumissa.
The Transformers

Frenzy ja hänen veljensä Rumble ovat Soundwaven C-kaseteiksi muuntautuvia apureita. He molemmat käyttävät aseenaan täristimiä, joilla he voivat aiheuttaa maanjäristyksiä.
Elokuvasarja > Transformers (2007)

Transformers-elokuvassa Frenzy on pieni Decepticon, joka muuntautuu CD-soittimeksi (myöhemmin myös kännykäksi). Frenzyn tehtävä on ladata viruksia tietokoneisiin. Frenzy osaa ohittaa palomuurin 10 sekunnissa. Yrittäessään estää Sektori 7:n agentti Seymour Simmonsia ja puolustusministeri John Kelleriä ottamasta yhteyttä ilmavoimiin, hänen heittämänsä heittotähti lensi takaisin häntä päin osuen hänen päähänsä ja tappaen hänet.
Elokuvasarja > Transformers: Kaatuneiden kosto

Transformers: Kaatuneiden kostossa nähtiin hänen päänsä vitriinissä Seymour Simmonsin äidin delin kellarissa, jossa Simmons piti piilossa vanhoja Sektori 7:n arkistoituja tietoja. Tämä on kuitenkin ristiriitaista sen suhteen, että ensimmäisessä elokuvassa hänen päänsä halkesi kahtia, sillä hänen päänsä oli ehjä.
Ääninäyttelijät

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1984–1986 | Frank Welker | The Transformers | The Transformers: The Movie |  |
| 2007 | Reno Wilson |  | Transformers |  |
| 2010 | Bronco D. Jackson | Transformers: Cyber Missions |  |  |
| 2010 | Keith Silverstein |  |  | Transformers: War for Cybertron |
Aiheesta muualla

Lisätietoa Frenzystä TFWIKI.Netissä, Transformers-aiheisesta wikiassa
Transformers
Frenzy vuoden 2007 Transformers-elokuvassa.
Cunha

Cunha on muun muassa seuraavien henkilöiden sukunimi:
Ana Marcela Cunha (s 1992), brasilialainen uimari, olympiavoittaja ja maailmanmestari
Diego oik. Diego Ribas da Cunha (s. 1985), brasilialainen jalkapalloilija
Euclides da Cunha (1866–1909), brasilialainen kirjailija ja toimittaja
Manuel Pedro da Cunha Cintra (1906–1999), brasilialainen roomalaiskatolinen piispa
Matheus Cunha (s. 1999), brasilialainen jalkapalloilija
Nani oik. Luís Carlos Almeida da Cunha (s. 1986), portugalilainen jalkapalloilija
Pedro Cunha Cruz (s. 1964), brasilialainen roomalaiskatolinen piispa
Renato Brito Cunha (n. 1926–2020), brasilialainen koripallovalmentaja
Tristão da Cunha (1460–1540), portugalilainen tutkimusmatkailija
Yann Cunha (s. 1991), brasilialainen moottoriurheilija
Yuri da Cunha (s. 1980), angolalainen laulaja.
Castagneto Po

| Castagneto Po |
| --- | --- |
 Castagneto Po luultavasti vuonna 1910. Postikorttikuva.
 Castagneto Po
 Koordinaatit: 45°09′33″N, 7°53′21″E 
Valtio:  Italia
Alue:  Piemonte
Metropolikaupunki:  Torino
Korkeus:  473 m
Väkiluku:  1 784
Aikavyöhyke:  UTC+1
 – Kesäaika:  UTC+2
 
 https://www.comune.castagnetopo.to.it 
Infobox OKVirheellinen NIMI-arvo: 
Castagneto Po (piemonteksi Casgné ) on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 1 784 asukasta.
Florence Academy of Art

Florence Academy of Art on vuonna 1991 Daniel Gravesin perustama Firenzessä toimiva taidekoulu, joka noudattaa 1800-luvun akateemisen taiteen ja renessanssin piirustus-, maalaus- ja kuvanveistotraditioita. Vuonna 2006 Ruotsiin Göteborgiin perustettiin koulun toinen osa, jonka opettajat ovat Firenzessä toimivan koulun oppilaita ja opettajia.
Koulun tausta

Vuonna 1984 Daniel Graves ja Charles H. Cecil perustivat Graves-Cecil studiot Firenzeen. Vuonna 1991 ateljeet erkanivat ja Daniel Graves perusti Florence Academy of Artin ja Charles H. Cecil Charles H. Cecil Studiosin Gravesin Florence Academy of Artin tavoitteeksi määriteltiin huipputason ohjauksen antaminen klassisesta piirustuksesta, maalauksesta ja kuvanveistosta. Koulu palaa 1800-luvun ateljeitten kurinalaiseen tapaan opiskella taidetta, ja antaa oppilaille vahvat tekniset taidot, jotka ovat verrattavissa vanhojen mestarien taituruuteen.
Vuonna 1991 perustettu Firenzen osio sijaitsee Santa Crocen kirkon takana, keskellä kaupunkia. Vuonna 2006 Akatemia avasi uuden koulurakennuksen vanhan paperitehtaan ylimpään kerrokseen Ruotsissa Göteborgin Mölndalissa, joka toiminta-ajatukseltaan ja opintosuunnitelmaltaan vastaa Firenzen akatemiaa. Uutta osiota johtaa Joakim Ericsson kolmen apuopettajan avustamana.
Ohjaajat

Firenzessä maalausopintosuunnitelman ohjaajia ovat Daniel Graves, Simona Dolci, Eddy Hunter, Andrew Ameral, Jura Bedic, Maureen Hyde, Ramiro Sanchez, Toby Wright ja kuvanveisto-opintosuunnitelman ohjaaja Robert Bodem. Göteborgissa ohjaavat Joakim Ericsson, Andreas Birath, Hege Haugen.
Aiheesta muualla

Firenzen taideakatemia (englanniksi)
http://www.op.no/kultur/unge_haapefulle/article2132200.ece
Cluster (yhtye)

| Cluster |
| --- | --- |
 Dieter Möbius Cluster -yhtyeestä Fusion-festivaalilla vuonna 2010.
Tiedot
Toiminnassa:  1971–81, 1989–97, 2007–10
Tyylilaji:  krautrock, ambient
Kotipaikka:  Berliini, Saksa
Levy-yhtiö:  Philips Records   Brain Records   Sky Records   York House Records   Curious Music   Gyroscope   Purpe Pyramid   Captain Trip Records  
Infobox OKNimi-testi OK: 
Cluster (alun perin Kluster) oli saksalainen elektronista musiikkia esittävä yhtye, jonka perustivat Berliinissä vuonna 1970 Dieter Moebius, Hans-Joachim Roedelius ja Conrad Schnitzler. Yhtye tuli tunnetuksi pitkälle improvisoiduista konserteistaan, joissa se käytti rekvisiittana muun muassa herätyskelloja ja keittiökalusteita. 1970-luvun jälkipuoliskolla Cluster levytti kaksi albumia yhdessä Brian Enon kanssa.
Moebius ja Roedelius perustivat myös toisen kuuluisan saksalaisyhtyeen, Harmonian.
Diskografia > Studioalbumit

Cluster (1971)
Cluster II (1972)
Zuckerzeit (1974)
Sowiesoso (1976)
Cluster & Eno (1977) – Brian Enon kanssa.
After the Heat (1978) – Brian Enon kanssa.
Grosses Wasser (1979)
Cluster '71 (1980) (uudelleenjulkaisu debyyttialbumista)
Curiosum (1981)
Apropos Cluster (1991)
One Hour (1995)
Qua (2009)
Diskografia > Livealbumit

Live in Vienna (1980) – Joshi Farnbauerin kanssa
Japan 1996 Live (1997)
First Encounter Tour 1996 (1997)
Berlin 07 (2008)
USA Live (2015)
Cupid’s Chokehold

| ”Cupid’s Chokehold” Gym Class Heroes ft>  Patrick Stump |
| --- | --- | --- |

Singlen tiedot
 Albumilta: The Papercut Chronicles & As Cruel as School Children
 Julkaistu: 22. helmikuuta 2005
 Formaatti: CD single, Digitaalinen lataus
 Tuottaja(t): S*A*M
 Tyylilaji: rap rock, pop rap, vaihtoehtorock, vaihtoehto hip hop
 Kesto: 04.03 (The Papercut Chronicles versio) 03.58 (As Cruel as School Children versio)
 Levy-yhtiö: Decaydance, Fueled by Ramen
Gym Class Heroesin muut singlet
| ”Papercuts” 2005 | ”Cupid’s Chokehold” 2005 | ”The Queen and I” 2006 |
Gym Class Heroesin muut julkaisut
| ”New Friend Request” 2006 | ”Cupid’s Chokehold” 2005 | ”Shoot Down the Stars” 2007 |
Cupid’s Chokehold on Gym Class Heroesin esittämä kappale, jolla myös vierailee Patrick Stump yhtyeestä Fall Out Boy. Laulu sisältää voimakkaasti samanlaisuuksia sekä musiikillisesti että sanoituksellisesti laulaja-lauluntekijä Supertrampin menestyskappaleesta ”Breakfast in America”. Kappale saavutti Billboard Hot 100 ja Billboard Pop 100-listalla 4.- sekä Britannian ja Kanadan singlelistalla 3. sijan. Kappale julkaistiin alun perin vuonna 2005 albumilta The Papercut Chronicles ja uudelleennauhoitettiin heidän As Cruel as School Children-albumille (joka uudelleenjulkaistiin 4. marraskuuta 2006). Kappaleesta on olemassa kaksi musiikkivideota. Molemmille yksi versio. Uudemmalla versiolla nainen laulaa taustalla sanoja, joita ei ole kappaleen alkuperäisessä versiossa. Kappale on esitetty livenä Discover and Downloadissa ja Total Request Livessä.
Kappaleesta on kehitetty muutamia erilaisia versioita. Tunnetuin niistä sisältää hitaan tempon ja nopean naisen esittämät takavokaalit kun taas toisella on nopeampi tempo ja Patrick Stump esittää taustalaulut Ookla the Mok-yhtyeen jäsenen Rand Bellavian kanssa.
Kappale voitti ASCAP-palkinnon 9. huhtikuuta 2008 oltuaan yksi soitetuimmista kappaleista ASCAP:n vuoden 2006 neljänneltä kvartaalilta vuoden 2007 neljännelle kvartaalille.
Syyskuuhun 2011 mennessä kappaletta oltiin ladattu digitaalisesti 1 936 000 kopiota.
Käännös suomeksi
Cunning Stunts

Cunning Stunts on vuonna 1997 tallennettu Metallican konsertti Fort Worthista, Texasista. Konsertissa käytettiin poikkeuksellisia lavasteita. Enter Sandmanin kohdalla lavasteet menivät ns. "pieleen" ja lavalla syntyi lavastettu kaaos, joka hämäsi monet katsojat luulemaan tilannetta todelliseksi varsinkin kiertueen ensimmäisillä keikoilla. Lavastemiehiä lenteli, palavia henkilöitä sammutettiin, valonheittimet kaatuivat ja lamput sammuivat. Loppukeikan Metallica soitti muutaman pienen kattolampun valossa.
Cunning Stunts tarjoaa myös paljon ylimääräistä amateriaalia esimerkiksi takahuoneesta, faneista, Metallica-yhtyeen jäsenistä, yhtyeen avustajista ja noin 1 000 kuvaa kiertueelta.
Esbjergin kunta

| Esbjergin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Esbjerg
Hallinto:  
 – Pormestari:  Johnny Søtrup
Pinta-ala:  
 – Kokonaispinta-ala:  795,3 km²
Väkiluku:  115 657
 – Väestötiheys:  145,4 as./km²
 
 www.esbjergkommune.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Esbjerg on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 115 657 asukasta, ja sen pinta-ala oli 795,3 neliökilometriä. Kunnan keskustaajama on myös nimeltään Esbjerg.
Esbjergin nykyinen kunta muodostettiin 1. tammikuuta 2007 Tanskan kuntauudistuksen yhteydessä silloisten Esbjergin, Riben ja Brammingin kuntien yhteenliittymänä.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Hostrup Sogn
02: Hjerting Sogn
03: Guldager Sogn
04: Bryndum Sogn
05: Vester Nebel Sogn
06: Sædden Sogn
07: Gjesing Sogn
08: Kvaglund Sogn
09: Skads Sogn
10: Grimstrup Sogn
11: Vester Nykirke Sogn
12: Vejrup Sogn
13: Treenigheds Sogn
14: Zions Sogn
15: Vor Frelsers Sogn
16: Grundtvigs Sogn
17: Jerne Sogn
18: Tjæreborg Sogn
19: Sneum Sogn
20: Bramming Sogn
21: Gørding Sogn
22: Darum Sogn
23: Hunderup Sogn
24: Jernved Sogn
25: Vilslev Sogn
26: Hjortlund Sogn
27: Kalvslund Sogn
28: Farup Sogn
29: Ribe Domsogn
30: Sankt Katharine Sogn
31: Obbekær Sogn
32: Mandø Sogn
33: Vester Vedsted Sogn
34: Seem Sogn
35: Hviding Sogn
36: Roager Sogn
37: Spandet Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Esbjergin kunnan kotisivut (tanskaksi)
Chesapeake

Chesapeake voi viitata seuraaviin asioihin:
Chesapeake, entinen paikkakunta Indianassa
Chesapeake, kunta Länsi-Virginiassa
Chesapeake, kunta Ohiossa
Chesapeake, kaupunki Virginiassa
Chesapeakenlahti, estuaari Virginiassa
USS Chesapeake (1799), Yhdysvaltain laivaston fregatti
USS Chesapeake (ID-3395), yhdysvaltalainen pelastusalus
HMS Chesapeake (1855), brittiläinen fregatti
Chesapeake, yhdysvaltalainen folk rock/bluegrass -yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chesapeake”, voi hakea sivunnimihaulla, laajalla sivunnimihaulla tai tekstihaulla.
Castel Mella

| Castel Mella |
| --- | --- |
 Castel Mellan keskiaikainen vartiotorni.
 vaakuna
 Kunnan sijainti Brescian maakunnassa
 Castel Mella
 Koordinaatit: 45°30′30″N, 10°08′52″E 
Valtio:   Italia
Alue:  Lombardia
Maakunta:  Brescia
Pinta-ala:  
 – Maa:  7,53  km²
Korkeus:  106 (98–121)  m
Väkiluku (2015):  11 056 
 – Väestötiheys:  1 468  as./km²
 
 www.comune.castelmella.bs.it 
Infobox OKVirheellinen NIMI-arvo: 
Mellajoki
Castel Mella on kunta Pohjois-Italiassa Brescian maakunnassa Lombardian alueella. Se sijaitsee Mellajoen varrella noin kahdeksan kilometriä Bresciasta lounaaseen.
Nähtävyyksiä

Kunnan nähtävyyksiä on alun perin keskiaikainen kirkko Santuario della Madonnina del Boschetto freskoineen, jonka nykyinen ulkoasu on peräisin 1700-luvulta. Linna, jonka ympärille kylä on aikanaan syntynyt, tuhoutui vuonna 1438. Siitä on jäljellä enää torni, joka on kunnostettu.
Aiheesta muualla

Kuvia tai muita tiedostoja aiheesta Castel Mella Wikimedia Commonsissa
Brescian maakunta
Acquafredda | Adro | Agnosine | Alfianello | Anfo | Angolo Terme | Artogne | Azzano Mella | Bagnolo Mella | Bagolino | Barbariga | Barghe | Bassano Bresciano | Bedizzole | Berlingo | Berzo Demo | Berzo Inferiore | Bienno | Bione | Borgo San Giacomo | Borgosatollo | Borno | Botticino | Bovegno | Bovezzo | Brandico | Braone | Breno | Brescia | Brione | Caino | Calcinato | Calvagese della Riviera | Calvisano | Capo di Ponte | Capovalle | Capriano del Colle | Capriolo | Carpenedolo | Castegnato | Castel Mella | Castelcovati | Castenedolo | Casto | Castrezzato | Cazzago San Martino | Cedegolo | Cellatica | Cerveno | Ceto | Cevo | Chiari | Cigole | Cimbergo | Cividate Camuno | Coccaglio | Collebeato | Collio | Cologne | Comezzano-Cizzago | Concesio | Corte Franca | Corteno Golgi | Corzano | Darfo Boario Terme | Dello | Desenzano del Garda | Edolo | Erbusco | Esine | Fiesse | Flero | Gambara | Gardone Riviera | Gardone Val Trompia | Gargnano | Gavardo | Ghedi | Gianico | Gottolengo | Gussago | Idro | Incudine | Irma | Iseo | Isorella | Lavenone | Leno | Limone sul Garda | Lodrino | Lograto | Lonato del Garda | Longhena | Losine | Lozio | Lumezzane | Maclodio | Magasa | Mairano | Malegno | Malonno | Manerba del Garda | Manerbio | Marcheno | Marmentino | Marone | Mazzano | Milzano | Moniga del Garda | Monno | Monte Isola | Monticelli Brusati | Montichiari | Montirone | Mura | Muscoline | Nave | Niardo | Nuvolento | Nuvolera | Odolo | Offlaga | Ome | Ono San Pietro | Orzinuovi | Orzivecchi | Ospitaletto | Ossimo | Padenghe sul Garda | Paderno Franciacorta | Paisco Loveno | Paitone | Palazzolo sull’Oglio | Paratico | Paspardo | Passirano | Pavone del Mella | Pertica Alta | Pertica Bassa | Pezzaze | Pian Camuno | Piancogno | Pisogne | Polaveno | Polpenazze del Garda | Pompiano | Poncarale | Ponte di Legno | Pontevico | Pontoglio | Pozzolengo | Pralboino | Preseglie | | Prevalle | Provaglio Val Sabbia | Provaglio d’Iseo | Puegnago sul Garda | Quinzano d’Oglio | Remedello | Rezzato | Roccafranca | Rodengo-Saiano | Roncadelle | Rovato | Roè Volciano | Rudiano | Sabbio Chiese | Sale Marasino | Salò | San Felice del Benaco | San Gervasio Bresciano | San Paolo | San Zeno Naviglio | Sarezzo | Saviore dell’Adamello | Sellero | Seniga | Serle | Sirmione | Soiano del Lago | Sonico | Sulzano | Tavernole sul Mella | Temù | Tignale | Torbole Casaglia | Toscolano-Maderno | Travagliato | Tremosine | Trenzano | Treviso Bresciano | Urago d’Oglio | Vallio Terme | Valvestino | Verolanuova | Verolavecchia | Vestone | Vezza d’Oglio | Villa Carcina | Villachiara | Villanuova sul Clisi | Vione | Visano | Vobarno | Zone
Cuno Amiet

Cuno Amiet (1952)
Cuno Amiet (28. maaliskuuta 1868, Solothurn – 1961) oli sveitsiläinen taidemaalari ja graafikko. Hän opiskeli ainakin Gauguinin ja Hodlerin opettamana ja oli Sveitsin ensimmäisiä aikansa uuden väritaiteen soveltajia. Hänen teoksiinsa kuuluu varsinkin kansanelämänkuvia, maisemia ja muotokuvia.
Frequency Unknown

| Frequency Unknown Queensrÿche |
| --- | --- | --- |

Studioalbumin tiedot
 Julkaistu: 23. huhtikuuta 2013
 Tuottaja(t): Jason Slater
 Levy-yhtiö: Deadline Music
Frequency Unknown on Geoff Taten Queensrÿchen ensimmäinen ja ainoa studioalbumi. Se julkaistiin Cleopatra Recordsin Deadline Music -levymerkillä 23. huhtikuuta 2013.
Albumi ilmestyi kesken kiistan yhtyeen nimestä. Muut alkuperäisjäsenet Eddie Jackson, Scott Rockenfield ja Michael Wilton erottivat laulaja Geoff Taten Queensrÿchesta kesäkuussa 2012, minkä seurauksena Tate kokosi yhtyeestä oman versionsa. Osapuolet käräjöivät sittemmin yhtyeen immateriaalioikeuksista, ja molemmat saivat luvan käyttää nimeä varsinaiseen oikeuskäsittelyyn asti. Jacksonin, Rockenfieldin ja Wiltonin versio yhtyeestä jatkoi toimintaansa uuden laulajan kanssa ja julkaisi Queensrÿche-albumin kesäkuussa 2013. Kiista sovittiin lopulta huhtikuussa 2014 oikeussalin ulkopuolella, ja Queensrÿche-nimi jäi Jacksonille, Rockenfieldille ja Wiltonille.
Albumin tuottajana toimi Jason Slater, joka oli aiemmin tuottanut myös albumit Operation: Mindcrime II (2006) ja American Soldier (2009). Taten syyskuussa 2012 julkistamaan Queensrÿche-kokoonpanoon kuuluivat rumpali Bobby Blotzer, kitaristi Glen Drover, kosketinsoittaja Randy Gane, kitaristi Kelly Gray ja basisti Rudy Sarzo. Sittemmin Robert Sarzo korvasi Droverin ja Simon Wright Blotzerin. Yhtyeen ohella albumilla soittaa lukuisia vierailijoita.
Kymmenen uuden kappaleen lisäksi albumi sisältää uudelleenäänitetyt versiot yhtyeen neljästä Operation: Mindcrimen (1988) ja Empiren (1990) aikaisesta hitistä.
Kappaleet

Cold – 3.39
Dare – 3.38
Give It to You – 4.35
Slave – 3.54
In the Hands of God – 3.49
Running Backwards – 3.28
Life Without You – 4.42
Everything – 4.28
Fallen – 4.18
The Weight of the World – 6.15
Kappaleet > Bonuskappaleet

I Don’t Believe in Love – 4.32
Empire – 5.24
Jet City Woman – 5.33
Silent Lucidity – 5.41
Yhtyeen kokoonpano

Randy Gane – kosketinsoittimet
Kelly Gray – kitara
Robert Sarzo – kitara
Rudy Sarzo – basso
Geoff Tate – laulu
Simon Wright – rummut
Yhtyeen kokoonpano > Vierailijat

Chris Poland – kitara
Dave Meniketti – kitara
Brad Gillis – kitara
Ty Tabor – kitara
K. K. Downing – kitara
Craig Locicero – kitara
Chris Cannella – kitara
Paul Bostaph – rummut
Evan Bautista – rummut
Jason Slater – basso